Държавен вестник, бр. 18, 2010 г., стр. 5

БРОЙ  18	
Д Ъ Р Ж А В Е Н  В Е С Т Н И К 	
СТР.  5  
лихвен процент, съответните разходи от сключ­
ването на договора за овърдрафт и когато е 
приложимо, условията, при които разходите 
могат да бъдат променяни;
3. годишния процент на разходите, описани 
чрез представителни примери, в които се по­
сочват всички допускания, използвани за изчис­
ляването на годишния процент на разходите;
4. възможността да бъде поискано от потре­
бителя по всяко време да погаси кредита изцяло;
5. срока на договора за овърдрафт.
(8) При поискване от потребителя кре­
диторът му предоставя безвъзмездно освен 
информацията по ал. 1, 6 и 7 и екземпляр от 
проекта на договора за овърдрафт, съдържащ 
информацията по чл. 12. 
(9) Разпоредбата на ал. 8 не се прилага в 
случаите, когато към момента на поискването 
кредиторът не желае да пристъпи към сключ­
ването на договор за овърдрафт.
(10) Когато договорът за овърдрафт е сключен 
по инициатива на потребителя чрез използването 
на средство за комуникация от разстояние по 
смисъла на Закона за предоставяне на финан­
сови услуги от разстояние, което не позволява 
предоставяне на преддоговорната информация 
по ал. 1 и 2, както и в случаите по ал. 7, кре­
диторът, съответно кредитният посредник, му 
предоставя информацията по ал. 1 и 2 незабавно 
след сключването на договора за овърдрафт.
Г л а в а  т р е т а
ДОГОВОР ЗА ПОТРЕБИТЕЛСКИ КРЕДИТ. 
ФОРМА И СЪДЪРЖАНИЕ 
Чл. 9. (1) Договорът за потребителски кре­
дит е договор, въз основа на който кредиторът 
предоставя или се задължава да предостави 
на потребителя кредит под формата на заем, 
разсрочено плащане и всяка друга подобна 
форма на улеснение за плащане, с изключение 
на договорите за предоставяне на услуги или 
за доставяне на стоки от един и същи вид за 
продължителен период от време, при които 
потребителят заплаща стойността на услугите, 
съответно стоките, чрез извършването на пери­
одични вноски през целия период на тяхното 
предоставяне. 
(2) Страни по договора за потребителски 
кредит са потребителят и кредиторът. 
(3) Потребител е всяко физическо лице, което 
при сключването на договор за потребителски 
кредит действа извън рамките на своята про­
фесионална или търговска дейност.
(4) Кредитор е всяко физическо или юриди­
ческо лице, което предоставя или обещава да 
предостави потребителски кредит в рамките на 
своята професионална или търговска дейност.
Чл. 10. (1) Договорът за потребителски кре­
дит се сключва в писмена форма, на хартиен 
или друг траен носител, в два екземпляра – по 
един за всяка от страните по договора.
(2) Кредиторът не може да изисква и да 
събира от потребителя каквото и да е плащане, 
включително на лихви, такси, комисиони или 
други разходи, свързани с договора за кредит, 
които не са предвидени в сключения договор 
за потребителски кредит.
(3) Алинея 1 се прилага за всички изменения 
и допълнения към сключения договор, които 
се подписват от двете страни по договора, с 
изключение на случаите, когато договорът 
изрично предвижда възможност за промяна 
на лихвения процент едностранно от страна 
на кредитора.
Чл. 11. (1) Договорът за потребителски кре­
дит се изготвя на разбираем език и съдържа:
1. датата и мястото на сключването му;
2. вида на предоставения кредит;
3. името, единния граждански номер (личен 
номер или личен номер за чужденец), постоян­
ния и настоящия адрес на потребителя;
4. името/наименованието, правноорганиза­
ционната форма, кода по БУЛСТАТ или ЕИК 
и адреса/седалището на кредитора;
5. данните по т. 3 за физически лица и 
по т. 4 за еднолични търговци и юридически 
лица – когато в договорите участва кредитен 
посредник;
6. срока на договора за кредит;
7. общия размер на кредита и условията за 
усвояването му;
8. стоката или услугата и нейната цена в 
брой – когато кредитът е под формата на раз­
срочено плащане за стока или услуга или при 
свързани договори за кредит;
9. лихвения процент по кредита, условията за 
прилагането му и индекс или референтен лих­
вен процент, който е свързан с първоначалния 
лихвен процент, както и периодите, условията и 
процедурите за промяна на лихвения процент; 
ако при различни обстоятелства се прилагат 
различни лихвени проценти, тази информация 
се предоставя за всички приложими лихвени 
проценти;
10. годишния процент на разходите по кре­
дита и общата сума, дължима от потребителя, 
изчислени към момента на сключване на дого­
вора за кредит, като се посочат взетите предвид 
допускания, използвани при изчисляване на 
годишния процент на разходите по определения 
в приложение № 1 начин;
11. условията за издължаване на кредита от 
потребителя, включително погасителен план, 
съдържащ информация за размера, броя, перио­
дичността и датите на плащане на погасителните 
вноски, последователността на разпределение на 
вноските между различните неизплатени суми, 
дължими при различни лихвени проценти за 
целите на погасяването;
12. информация за правото на потребителя 
при погасяване на главницата по срочен до­
говор за кредит да получи при поискване и 
безвъзмездно, във всеки един момент от изпъл­
нението на договора, извлечение по сметка под 
формата на погасителен план за извършените 
и предстоящите плащания; погасителният план 
посочва дължимите плащания и сроковете и 
условията за извършването на тези плащания;